«Մենք միշտ խոսել ենք բացառապես փաթեթային տարբերակով կարգավորման մասին։ Դա նշանակում է, որ ամեն ինչ պետք է իրականացվի միաժամանակ։ Սակայն ամեն ինչի մասին պետք է պայմանավորվել, լուծել, մտածել քայլ առ քայլ եւ մանրամասն։ Փուլային տարբերակը, որի շուրջ պնդում է Ադրբեջանը, ենթագրում է հարցերի փուլ առ փուլ լուծում։ Ցանկանում եմ հիշեցնել, որ Ադրբեջանը չի ցանկանում այնպիսի պայմանավորվածություններ իրականացնել, ինչպես միջադեպերի հետաքննության մեխանիզմն է կամ ԵԱՀԿ գործող նախագահի անձնական ներկայացուցչի թիմի ընդլայնումը։ Էլ չենք խոսում ռազմական հանցագործների հերոսացման մասին։ Բաքվի կողմից համապատասխան գործողություններով չհավասարակշռված ամենափոքր զիջումը Ադրբեջանում կընկալվի որպես հակառակորդի թուլության եւ ոչ կոմպետենտության ազդանշան եւ պայմանավորվել նրա հետ հնարավոր չի լինի։ Այսինքն՝ Բաքվում փորձում են հասնել այն իրավիճակին, որի դեպքում նրանք կկարողանան ոչ մեծ քայլերով շարժվել բաղձալի նպատակի՝ Արցախի տարածքի խլման, պետականության ոչնչացման եւ հայ բնակչության վտարման ուղղությամբ»,–նշեց Բաբայանը։